ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการ และเงื่อนไขหรือเงื่อนเวลาในการชําระหนี้ให้แก่เจ้าหนี้ซึ่งมีสิทธิได้รับชําระหนี้ที่เกิดจากการเอาประกันภัยจากกองทุนประกันวินาศภัย รวมทั้งหลักเกณฑ์ในการแจ้งข้อมูลเกี่ยวกับหนี้ที่เกิดจากการเอาประกันภัยและลักษณะมูลหนี้ที่เกิดจากการเอาประกันภัยพ.ศ. 2558-------------------------------------- อาศัยอํานาจตามความในมาตรา 61/3 วรรคสี่ และมาตรา 80/5 วรรคหนึ่งแห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 3) พ.ศ. 2558 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 8/2558 เมื่อวันที่ 31 สิงหาคม พ.ศ. 2558 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขหรือเงื่อนเวลา ในการชําระหนี้ให้แก่เจ้าหนี้ซึ่งมีสิทธิได้รับชําระหนี้ที่เกิดจากการเอาประกันภัยจากกองทุนประกันวินาศภัย รวมทั้งหลักเกณฑ์ในการแจ้งข้อมูลเกี่ยวกับหนี้ที่เกิดจากการเอาประกันภัย และลักษณะมูลหนี้ที่เกิดจากการเอาประกันภัย พ.ศ. 2558"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการจ่ายเงินจากกองทุนประกันวินาศภัย และมูลหนี้ที่เกิดจากการเอาประกันภัย พ.ศ. 2552 ลงวันที่ 30 มิถุนายน พ.ศ. 2552ข้อ ๔ ในประกาศนี้ "เจ้าหนี้" หมายความว่า ผู้เอาประกันภัย ผู้รับประโยชน์ตามกรมธรรม์ประกันภัยหรือบุคคลภายนอกที่มีสิทธิเรียกร้องตามมูลหนี้ที่เกิดจากการเอาประกันภัย ทั้งนี้ ให้รวมถึงทายาท ผู้รับโอนสิทธิเรียกร้องหรือรับช่วงสิทธิมาจากบุคคลดังกล่าวข้อ ๕ มูลหนี้ที่เกิดจากการเอาประกันภัยต้องเป็นสิทธิเรียกร้องที่เกิดจากสัญญาประกันภัยซึ่งมีลักษณะ ดังต่อไปนี้ (1) เป็นสิทธิเรียกร้องค่าสินไหมทดแทนตามสัญญาประกันภัย หรือสัญญาประนีประนอมยอมความในสิทธิเรียกร้องค่าสินไหมทดแทนดังกล่าว เช่น การชดใช้เงินค่าซ่อมทรัพย์สิน การสร้างให้ใหม่การจัดหาทรัพย์สินมาทดแทน หรือเป็นสิทธิเรียกร้องขอคืนค่าเบี้ยประกันภัยตามสัญญาประกันภัย และ (2) ไม่เป็นสิทธิเรียกร้องที่เกิดจากสัญญาประกันภัยต่อ หรือสัญญาอื่น เช่น สัญญาจ้างทําของสัญญาจ้างแรงงาน สัญญาตั้งตัวแทนประกันภัยหรือนายหน้าประกันภัยข้อ ๖ ให้ผู้ชําระบัญชีรวบรวมรายชื่อเจ้าหนี้ จํานวนหนี้ จํานวนหนี้ที่ได้รับชําระแล้ว จํานวนหนี้คงเหลือ และรายละเอียดเกี่ยวกับเจ้าหนี้ สําเนาหนังสือรับรองการจ่ายเงินของผู้ชําระบัญชี และหลักฐานประกอบการจ่ายเงินตามแบบที่กองทุนกําหนด โดยให้จัดทําเป็นหนังสือและข้อมูลอิเล็กทรอนิกส์ แล้วจัดส่งให้นายทะเบียนและกองทุนทราบภายในสี่สิบห้าวันนับแต่วันที่ได้ชําระหนี้ให้แก่เจ้าหนี้แต่ละรายข้อ ๗ ให้กองทุนแจ้งเป็นหนังสือให้เจ้าหนี้มายื่นคําขอรับเงินจากกองทุนภายในหนึ่งร้อยแปดสิบวันนับแต่วันที่กองทุนได้รับแจ้งข้อมูลตามข้อ 6 จากผู้ชําระบัญชี เว้นแต่กรณีที่ต้องตรวจสอบรายละเอียดเพิ่มเติมหรือมีเหตุสุดวิสัย ให้แจ้งภายในหกสิบวันนับแต่วันที่ตรวจสอบรายละเอียดเพิ่มเติมแล้วเสร็จหรือเหตุสุดวิสัยนั้นสิ้นสุดลงข้อ ๘ ความในข้อ 6 และข้อ 7 ไม่นํามาใช้บังคับกับกรณีกองทุนเป็นผู้ชําระบัญชี และให้กองทุนนําเงินของกองทุนมาชําระหนี้ให้แก่เจ้าหนี้ตามประกาศนี้ข้อ ๙ ให้กองทุนชําระหนี้ให้แก่เจ้าหนี้แต่ละรายไม่เกินจํานวนเงินที่กําหนดไว้ในมาตรา 80/5 วรรคหนึ่ง ตามหลักเกณฑ์และเงื่อนไข ดังต่อไปนี้ (1) กรณีมีวินาศภัยหรือเหตุที่ระบุไว้ในสัญญาประกันภัยเกิดขึ้น ให้กองทุนชําระหนี้ตามมูลหนี้หักด้วยจํานวนหนี้สินใด ๆ ที่ค้างชําระอยู่กับบริษัท หรือ (2) กรณีมีการบอกเลิกสัญญาประกันภัย ให้กองทุนจ่ายคืนเบี้ยประกันภัยตามเงื่อนไขในกรมธรรม์ประกันภัย หักด้วยจํานวนหนี้สินใด ๆ ที่ค้างชําระอยู่กับบริษัทให้แก่เจ้าหนี้ เว้นแต่บริษัทอื่นตกลงรับโอนกรมธรรม์ประกันภัย โดยความยินยอมของเจ้าหนี้นั้น ให้กองทุนจ่ายคืนเบี้ยประกันภัยตามเงื่อนไขในกรมธรรม์ประกันภัย หักด้วยจํานวนหนี้สินใด ๆ ที่ค้างชําระอยู่กับบริษัท ให้แก่บริษัทที่รับโอนกรมธรรม์ประกันภัยจํานวนเงินที่เจ้าหนี้แต่ละรายมีสิทธิได้รับชําระหนี้จากกองทุนตามวรรคหนึ่งไม่รวมถึงมูลหนี้เกี่ยวกับภาษีอากร มูลหนี้ที่เกี่ยวกับดอกเบี้ย หรือค่าเสียหายที่เกิดจากการที่บริษัท ชําระหนี้ล่าช้าข้อ ๑๐ ในกรณีบริษัทถูกเพิกถอนใบอนุญาตประกอบธุรกิจประกันวินาศภัยภายหลังการจัดตั้งกองทุนตามพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 และกองทุนยังมิได้ชําระหนี้ให้แก่เจ้าหนี้ซึ่งมีสิทธิได้รับชําระหนี้ที่เกิดจากการเอาประกันภัยแทนบริษัทที่ถูกเพิกถอนใบอนุญาตดังกล่าวตามมาตรา 12 แห่งพระราชบัญญัติประกันวินาศภัย (ฉบับที่ 3) พ.ศ. 2558 ให้นําความในข้อ 5 ข้อ 6 ข้อ 7 และข้อ 9 มาใช้บังคับโดยอนุโลมผู้มีอํานาจลงนาม - ประกาศ ณ วันที่ 28 ธันวาคม พ.ศ. 2558 สมชัย สัจจพงษ์ปลัดกระทรวงการคลังประธานกรรมการคณะกรรมการกํากับและส่งเสริมการประกอบธุรกิจประกันภัย